CELEX: 31977R1660
Language: hr
Date: 1977-07-18 00:00:00
Title: Uredba Vijeća (EEZ) br. 1660/77 od 18. srpnja 1977. o zaštitnim mjerama predviđenim u Sporazumu o suradnji i Privremenom sporazumu između Europske ekonomske zajednice i Sirijske Arapske Republike

11/Sv. 126
            
            
               HR
            
            
               Službeni list Europske unije
            
            
               5
            
         31977R1660
   
               L 186/5
            
            
               SLUŽBENI LIST EUROPSKE UNIJE
            
         UREDBA VIJEĆA (EEZ) br. 1660/77
   od 18. srpnja 1977.
   o zaštitnim mjerama predviđenim u Sporazumu o suradnji i Privremenom sporazumu između Europske ekonomske zajednice i Sirijske Arapske Republike
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 113.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da su Sporazum o suradnji između Europske ekonomske zajednice i Sirijske Arapske Republike, dalje u tekstu „Sporazum o suradnji” i Privremeni sporazum (2) potpisani 18. siječnja 1977.;
   budući da je radi provedbe zaštitnih klauzula i mjera predostrožnosti predviđenih u člancima od 31. do 33. i članku 41. Sporazuma o suradnji te u člancima od 23. do 25. i članku 32. Privremenog sporazuma potrebno utvrditi detaljna pravila za primjenu uredaba Zajednice, a posebno Uredbe Vijeća (EEZ) br. 1439/74 od 4. lipnja 1974. o zajedničkim pravilima uvoza (3) i Uredbe Vijeća (EEZ) br. 459/68 od 5. travnja 1968. o zaštiti od dampinga ili dodjele premija ili subvencija od strane zemalja koje nisu članice Europske ekonomske zajednice (4), kako su zadnje izmijenjene Uredbom (EEZ) br. 2011/73 (5),
   DONIJELO JE OVU UREDBU:
   Članak 1.
   U slučaju postupaka koji bi mogli Zajednicu učiniti podložnom zaštitnim mjerama na temelju članka 33. Sporazuma o suradnji i članka 25. Privremenog sporazuma, Komisija odlučuje, ne dovodeći u pitanje članak 2. ove Uredbe i nakon ispitivanja slučaja na vlastitu inicijativu ili na zahtjev države članice, jesu li predmetni postupci u skladu sa Sporazumom.
   Članak 2.
   U slučaju dampinga ili javnih potpora koje bi mogle opravdati primjenu Zajednice mjera predviđenih u članku 31. Sporazuma o suradnji i članku 23. Privremenog sporazuma, o uvođenju antidampinških i kompenzacijskih carina odlučuje se u skladu s postupkom i detaljnim pravilima utvrđenim u Uredbi (EEZ) br. 459/68.
   Članak 3.
   U slučaju postupaka koji bi mogli opravdati primjenu Zajednice mjera predviđenih u člancima 32. i 41. Sporazuma o suradnji i člancima 24. i 32. Privremenog sporazuma, Vijeće može pod uvjetima određenim u tim člancima usvojiti odgovarajuće zaštitne mjere u skladu s postupkom i detaljnim pravilima utvrđenim u Uredbi (EEZ) br. 1493/74, a posebno njezinim člankom 13. stavcima 2. i 3.
   U slučaju hitnosti i pod uvjetima utvrđenim u članku 32. Sporazuma o suradnji i članku 24. Privremenog sporazuma:
   
               —
            
            
               Komisija može usvojiti odgovarajuće zaštitne mjere u skladu s postupkom i detaljnim pravilima utvrđenim u Uredbi (EEZ) br. 1439/74, a posebno s njezinim člankom 12. stavcima 2. i 3.,
            
         
               —
            
            
               svaka država članica može poduzeti privremene zaštitne mjere u skladu s postupkom opisanim u članku 14. stavcima od 1. do 4. Uredbe (EEZ) br. 1439/74 u skladu sa stavcima od 2. do 4. tog članka.
            
         Članak 4.
   1.   Ovom se Uredbom ne isključuje primjena uredaba o zajedničkim organizacijama poljoprivrednih tržišta ili upravnih odredaba Zajednice ili nacionalnih upravnih odredaba koje iz njih proizlaze ili posebnih uredaba koje su donesene u skladu s člankom 235. Ugovora za prerađene poljoprivredne proizvode; ona se primjenjuje uz njih.
   2.   Međutim, druga alineja drugog stavka članka 3. ne primjenjuje se na proizvode obuhvaćene takvim uredbama.
   Članak 5.
   Komisija obavješćuje Vijeće za suradnju i Zajednički odbor kako je utvrđeno u članku 33. Sporazuma o suradnji i članku 25. Privremenog sporazuma.
   Članak 6.
   Ova Uredba stupa na snagu dan nakon njezine objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 1977.
      
         
            Za Vijeće
         
         
            Predsjednik
         
         A. HUMBLET
      
   
   
      (1)  Mišljenje doneseno 8. srpnja 1977. (još nije objavljeno u Službenom listu).
   
      (2)  SL L 126, 23.5.1977., str. 89.
   
      (3)  SL L 159, 15.6.1974., str. 1.
   
      (4)  SL L 93, 17.4.1968., str. 1.
   
      (5)  SL L 206, 27.7.1973., str. 3.